**С Ъ О Б Щ Е Н И Е**

Регионална инспекция по околната среда и водите – Враца (РИОСВ – Враца) съобщава за постъпила Информация по Приложение № 2 от *Наредбата за условията и реда за извършване на оценка на въздействието върху околната среда* /Наредбата за ОВОС/ за инвестиционно предложение за: „Изграждане на фотоволтаична електроцентрала (ФЕЦ) само за продажба, с мощност 990 kW, повишаваща закрита разпределителна уредба (ЗРУ) и въздушна кабелна линия 20 kV за нейното присъединяване към електроразпределителната мрежа“, в поземлен имот с идент. 12259.735.3, м. „Шишманово поле“, в землището на гр. Враца, общ. Враца, обл. Враца, с възложител: А. А. Т., гр. Русе.

Във връзка с изискванията на чл.6, ал.9, т.1 от същата наредба, Информацията за горецитираното ИП е достъпна в сградата на РИОСВ – Враца (гр.Враца, ул. “Екзарх Йосиф” № 81, направление „ЕО и ОВОС“), всеки работен ден от 9.00 до 17.30 часа, за период от 14 (четиринадесет) дни за изразяване на становища от заинтересувани лица, считано от 29.07.2024 г.

За изразяване на писмени становища от заинтересувани лица: депозиране в деловодството на РИОСВ-Враца (през горепосочения срок).

За изясняване на обществения интерес: поставено е съобщение за осигурен обществен достъп до Информацията по Приложение № 2, както на интернет страницата на РИОСВ-Враца, така и на информационното табло в сградата на инспекцията.

/29.07.2024г./